|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 11 ОТ 2023 Г. ЗА УСЛОВИЯТА И РЕДА ЗА ПРЕДОСТАВЯНЕ НА СПЕШНА ФИНАНСОВА ПОМОЩ НА ЗЕМЕДЕЛСКИТЕ СТОПАНИ, ОТГЛЕЖДАЩИ СЛЪНЧОГЛЕД** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | Наталия ШукадароваИзпълнителен директор на НАЗПолучено по електронен път на 28.09.2023 г. | Предложение от Национална асоциация на зърнопроизводителите относно публикувания за обществено обсъждане проект на НИД на Наредба 11 от 2023 г. за условията и реда за предоставяне на спешна финансова помощ на земеделските стопани, отглеждащи слънчоглед:- Текстът на чл. 7, ал. 1, т. 6 да бъде изменен по следния начин: „имат публични задължения за данъци или задължителни осигурителни вноски, установени с окончателно съдебно решение или окончателен административен акт“. | Приема се  |  |
|  | Писмо № 01-0400/306 от 28.09.2023 г. (получено по електронен път на 28.09.2023 г.) от Държавен фонд „Земеделие“ | На 27.09.2023 г. ДФ „Земеделие“ изплати финансова помощ в размер на 65 517 994.66 лева на 11 550 бенефициери по схемата за спешна финансова помощ на земеделски стопани, отглеждащи слънчоглед по Регламент за изпълнение (ЕС) 2023/739 на Комисията, при спазване на изискванията на Наредба № 11 от 28 юли 2023 г. (Наредбата).В резултат на извършените административни проверки като недопустими за финансирани са установени 916 броя от подадените 12 466 заявления. Посоченото се дължи на установено несъответствие с изискванията на чл. 7, ал. 1, т. 6 от Наредбата, а именно наличие на изискуеми задължения по чл. 87, ал. 11 от ДОПК.В изпълнение на нормативните изисквания, ДФ „Земеделие“ извърши служебна проверка за наличие на изискуеми задължения по чл. 87, ал. 11 от ДОПК на всички бенефициери, заявили подпомагане по схемата. В резултат на посочената проверка са установени 3 655 кандидати с изискуеми задължения. На основание чл. 9, ал. 3 от Наредбата на посочените лица са изпратени уведомителни писма с указан 5 дневен срок, но не по- късно от 20.09.2023 г., в който следва да заплатят задълженията си и да представят пред ДФЗ доказателства за същото. В указания срок постъпиха над 1500 бр. документи от кандидати по схемата, които бяха своевременно обработени от служители на ДФЗ с оглед определеният в Регламент за изпълнение (ЕС) 2023/739 на Комисията краен срок за извършване на плащанията 30.09.2023 г. За кандидатите, непредставили отговор на уведомително писмо, ДФЗ извърши повторна служебна проверка, като резултатите от същата бяха обективирани на 26.09.2023 г.В резултат на гореизложените факти и с оглед намаляване на административната тежест за кандидатите земеделски стопани, както и оптимизиране на процеса по извършване на административен контрол по предстоящ прием на заявления за предоставяне на финансова помощ на земеделски стопани по Регламент за изпълнение (ЕС) 2023/1343 наКомисията, ДФ „Земеделие“ предлага промяна в текста на проект за изменение на Наредба № 11 от 28 юли 2023 г. за условията и реда за предоставяне на спешна финансова помощ на земеделски стопани, отглеждащи слънчоглед: |  |  |
|  |  | 1. В чл. 9, ал. 3 да отпадне изискването за предоставяне на доказателства от кандидатите при установяване на изискуеми задължения по чл. 87, ал. 11 от ДОПК, като се предвиди възможност ДФЗ да извърши служебна проверка по реда на чл. 87, ал. 11 от ДОПК за отсъствие на обстоятелствата по чл. 7, ал. 1, т. 6 от Наредбата. При наличие на публични задължения, с изключение на задължения по невлезли в сила актове, както и разсрочени, отсрочени или обезпечени задължения, ДФЗ уведомява кандидатите на официалната си електронна страница с указания същите да бъдат платени в нормативно определения срок. След изтичането му, ДФЗ извършва повторна служебна проверка за отсъствие на по-горе посочените обстоятелства за кандидатите, за които са били установени изискуеми задължения по чл. 87, ал. 11 от ДОПК;Мотиви: Намаляване на административната тежест за кандидатите и оптимизиране на сроковете за административна обработка на заявленията и изплащане на спешната финансова помощ | Приема се частично | Текстът е коригиран. |
|  |  | 2. В чл. 11 е записано, че в срок от 3 работни дни ДФЗ предоставя информация на МЗХ за броя на заявилите подпомагане земеделски стопани и заявените от тях хектари със слънчоглед. Текстът да се измени, както следва: „В срок от 3 работни дни след приключване на административните проверки по чл. 9, ал. 3 по приемите...“Мотиви: След извършване на административните проверки може да бъде предоставена изчерпателна информация за броя на заявилите подпомагане земеделски стопани и заявените от тях хектари със слънчоглед за издаване на заповед съгласно чл. 4. | Не се приема | Предложението е мотивирано отхвърлено в рамките на процедурата по вътрешноведомствено съгласуване на проекта на НИД; „*Следва да се прилага унифициран подход по отношение на двата приема, първия от които вече е извършен*.“ |